אור עמרמי ברוקמן

אוֹר עַמְרָמִי בְּרוֹקְמָן (נולד ב-22 בינואר 2003) הוא זמר-יוצר ישראלי. השתתף בגמר העונה השביעית של הכוכב הבא לאירוויזיון והגיע למקום השלישי. אור עמרמי ברוקמן נולד באוקראינה וגדל בשכונת הדר יוסף בתל אביב, בנם הבכור של שני אבות, גיל ודקל, שאימצו אותו בגיל שנה וחצי, ולו שתי אחיות. כנער שיחק כדורגל תחרותי בליגה במשך שבע שנים, בתפקיד שוער. בתחילה היה זה בהפועל תל אביב ובהמשך בשמשון תל אביב. היה חבר בלהקת "צעירי תל אביב". באוגוסט 2018 הזמין אותו הזמר חנן בן ארי באופן מפתיע לעלות על הבמה ולהצטרף אליו בביצוע שירו "בשורות טובות" בהופעה בזאפה הרצליה. שלושה חודשים לאחר מכן, בנובמבר 2018, הצטרף עמרמי ברוקמן לבן ארי בביצוע השיר "אמא אם הייתי" בהופעה בזאפה חיפה. ב-12 באוגוסט 2019 הוציא עמרמי ברוקמן את הסינגל הראשון שלו, "אין סוף מחשבות", שאותו כתב והלחין שנה קודם לכן. בנובמבר 2019 ניגש לאודישנים לתוכנית "הכוכב הבא לאירוויזיון". בשלב המסך שר את השיר "מה אתה רוצה ממני" של הזמר חנן בן ארי, זכה לדירוג של 97% הצבעות, ושבר את שיא ההצבעות של כל עונות הכוכב הבא עד עונה זו. הוא עלה לשלב הגמר של התוכנית, בו התחרה עם אלה לי להב, עדן אלנה וגאיה שאקי. בגמר, שהתקיים ב-4 בפברואר 2020, הגיע למקום השלישי. במרץ 2020 הצטלם יחד עם יוצאת העונה השביעית של התוכנית "הכוכב הבא לאירוויזיון", אלה לי להב לפרסומת של חברת בזק. באפריל הופיע יחד עם להב בטקס הדלקת המשואות שנערך בהר הרצל. באותו חודש, אפריל 2020, שר בטקס יום הזיכרון לשואה ולגבורה "בכל זאת אינני נפרד", טקס ההצדעה לניצולי השואה ולמתנדבים המסייעים להם, ששודר מזאפה הרצליה בערב יום השואה, בערוץ קשת 12. ב-25 ביוני 2020 הופיע בטקס פרסי הנוער הגאה "איגי LOVE" של ארגון הנוער איגי, שצולם בזאפה הרצליה ושודר במאקו, בו זכה בפרס לגיבור ריאליטי. ב-11 באוקטובר 2020 הוציא את הסינגל השני שלו, "מאין באתי". השיר הופק על ידי גלעד שמואלי, והווידאו קליפ הנלווה לו בוים על ידי יעקב אסרף. השיר זכה לביקורות חיוביות, הקליפ שלו צבר מאות אלפי צפיות תוך יממה, ולאחר מכן, מיליון צפיות תוך כשבוע. השיר נכנס אל המקום החמישי במצעד השבועי של מדיה פורסט. השיר הוא הסינגל הראשון מתוך אלבום הבכורה העתידי שלו. הוא לוהק לתפקיד לני בסדרת הדרמה המוזיקלית "הד קולך" ששודרה בכאן 11, בה שיחק לצד שמואל וילוז'ני והדר רצון. ב-1 בדצמבר 2020 נודע כי הוא התקבל ללהקה צבאית, והוא צפוי להתגייס בספטמבר 2021. ב-18 בינואר 2021 הוציא את הסינגל השלישי שלו, "ורוד זוהר", שהגיע למקום השביעי במצעד השבועי של "מדיה פורסט". עמרמי ברוקמן מתגורר עם הוריו בשכונת הדר יוסף, בתל אביב-יפו. 2019: "אין סוף מחשבות" 2020: "מאין באתי" 2021: "ורוד זוהר" 2021: "איפה את היום" מדיה וקבצים בנושא אור עמרמי ברוקמן בוויקישיתוף אור עמרמי ברוקמן, ברשת החברתית אינסטגרם אור עמרמי ברוקמן, סרטונים בערוץ היוטיוב אור עמרמי ברוקמן, במיזם "אישים" לתיעוד היצירה הישראלית אור עמרמי ברוקמן, במסד הנתונים הקולנועיים IMDb (באנגלית) אור עמרמי ברוקמן, באתר אפל מיוזיק (באנגלית) אור עמרמי ברוקמן, באתר ספוטיפיי אור עמרמי ברוקמן "אין סוף מחשבות", באתר רדיו סול לינוי משעלי, ‏מפגש בין כוכבים: הקשר המפתיע של חנן בן ארי לזמר הצעיר שכולם מדברים עליו, באתר "סרוגים", 21 בנובמבר 2019 מוזיקה - אור עמרמי ברוקמן: "אשחרר שיר שכתבתי עם חנן בן ארי אחרי הקורונה", באתר פרוגי, ‏2020-04-14 מערכת ישראל היום, בשורות טובות: אור עמרמי ברוקמן בהופעה חיה, באתר ישראל היום, 20 במאי 2020 הכירו את אור עמרמי ברוקמן, מתוך "הכוכב הבא לאירוויזיון 2020", באתר מאקו, 20 בנובמבר 2019 אור עמרמי ברוקמן, באתר ‏מאקו‏, 30 בדצמבר 2019 דניאל שירין, הכוכב עכשיו: כל מה שרציתם לדעת על אור עמרמי-ברוקמן מ"הכוכב הבא", באתר ישראל היום, 21 בנובמבר 2019 יפעת הללי אברהם, ‏אלה לי ואור עמרמי ישירו יחד בטקס הדלקת המשואות, באתר ‏מאקו‏, 13 בפברואר 2020 טקס פרסי הנוער הגאה הראשון יוצא לדרך, באתר ‏מאקו‏, 18 ביוני 2020 המצעד השבועי, שבוע 04, 2021, באתר מדיה פורסט ישראל